**MUNICIPIUL SATU MARE**

**Serviciul Patrimoniu, Concesionări, Închirieri**

**Nr. 36350/17.06.2024**

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**la proiectul privind însușirea documentației tehnice de actualizare a datelor cadastrale pentru imobilul identificat prin CF nr. 164101 Satu Mare, situat în municipiul Satu Mare, str. Vasile Lupu**

Imobilul care face obiectul prezentului proiect de hotârâre este situat în municipiul Satu Mare, strada Vasile Lupu, Zona Parcului UFO , înscris în CF nr. 164101 Satu Mare și se află în administrarea Clubului Sportiv Municipal Olimpia Satu Mare. Cuprinde un teren de fotbal și unul de baschet, delimitate și împrejmuite corespunzător, fiind util pentru desfășurarea activităților sportive ale Clubului Sportiv Municipal Olimpia Satu Mare.

Conform extrasului de carte de funciară nr.164101 Satu Mare, imobilul mai sus menționat, are o suprafață de 2673 mp, iar cota de proprietate a Statului Român este de 1/1 părți.

Conform planului de amplasament și delimitare a imobilului întocmit de S.C. Syntax S.R.L prin Budai Zsolt-Petru, care face parte integrală din prezentul proiect de hotărâre, rezultă că suprafața de teren înscrisă în cartea funciară este de 2633 mp, față de cea rezultată din măsurători care este de 2733 mp, motiv pentru care se impune actualizarea datelor de carte funciară și însușirea suprafeței din măsurători, diferența de teren datorându-se erorilor de calcul și a instrumentelor de măsurat empirice folosite de-a lungul timpului.

Conform legislației specifice ANCPI, toleranța permisă este în limita de 15% din suprafața din acte, aspect întrunit în speța care face obiectul prezentului proiect de hotărâre.

Având în vedere cele prezentate mai sus, pentru ca suprafața din acte să fie aceeași cu suprafața reală măsurată, se impune însușirea documentației și aprobarea măririi suprafeței terenului de la 2673 mp, suprafața din acte, la 2733 mp, suprafață rezultată din măsurători.

Deasemenea se impune înscrierea în domeniul privat al municipiului Satu Mare, al imobilului situat în Municipiul Satu Mare, str. Vasile Lupu, identificat prin CF nr.164101 Satu Mare, nr. cadastral 164101, conform documentației cadastrale de înscriere construcții întocmită de S.C. Syntax S.R.L prin Budai Zsolt-Petru, după cum urmează:

ICC- Curți, construcții în intravilan cu suprafața măsurată de 2733 mp

și construcția :

CI- Construcții sport cu suprafața construită de 2733 mp și suprafața desfășurată de 2733 mp

Inventarul bunurilor care alcătuiesc domeniul privat al Municipiului Satu Mare va fi completat în mod corespunzător după parcurgerea procedurilor prevăzute de HG nr. 392/2020 privind aprobarea Normelor tehnice pentru întocmirea inventarului bunurilor care alcătuiesc domeniul public şi privat al comunelor, al oraşelor, al municipiilor şi al judeţelor.

Față de cele expuse mai sus, și ținând cont de prevederile art. 129 alin.(2) lit. c) din O.U.G nr. 57/2019 privind Codul Administrativ, cu modificările și completările ulterioare, potrivit cărora consiliul local are atribuții privind administrarea domeniului public/privat al Municipiului, și a prevederilor art. 18 lit. b), art. 86, art. 96 și art. 101 din Anexa la Ordinul nr. 600/2023 privind aprobarea Regulamentului de recepție și înscriere în evidențele de cadastru și carte funciară, cu modificările și completările ulterioare: *”* Pentru imobilele a căror suprafață rezultată din măsurători este mai mică decât suprafața înscrisă în cartea funciară, modificarea suprafeței se realizează în baza documentației cadastrale şi a declarației autentice a proprietarului cu privire la acordul de diminuare a suprafeței.”

Având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

Șef serviciu Consilier

Faur Mihaela Văscan Adrian

Întocmit

Munich Diana/2 ex